
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 474 


ΑΠΟΦΑΣΕΙΣ 

Αριθμ. 3153/195 

Καθορισμός όρων, προϋποθέσεων, διαδικασίας 
και μεθόδου υπολογισμού της χρεούμενης αξίας 
των παραχωρούμενων και των προς παραχώ¬ 
ρηση κατοικιών σε οικισμούς του τ.Ο.Ε.Κ. (νυν 
Ο.Α.Ε.Δ.) σε όλη την Επικράτεια, για τις οποίες 
δεν έχει εκδοθεί τίτλος οριστικής παραχώρησης. 

Η ΥΠΟΥΡΓΟΣ ΚΑΙ Η ΑΝΑΠΛΗΡΩΤΡΙΑ 
ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 21 παρ. 4 του Συντάγματος της Ελλάδος 
σχετικά με την «Προστασία οικογένειας, γάμου, μητρό¬ 
τητας και παιδικής ηλικίας, δικαιώματα ατόμων με ανα¬ 
πηρίες». 

2. Το άρθρο 66του ν. 4445/2016 (Α' 236) «Εθνικός Μη¬ 
χανισμός Συντονισμού, Παρακολούθησης και Αξιολόγη¬ 
σης των Πολιτικών Κοινωνικής Ένταξης και Κοινωνικής 
Συνοχής, ρυθμίσεις για την κοινωνική αλληλεγγύη και 
εφαρμοστικές διατάξεις του ν. 4387/2016 (Α' 85) και 
άλλες διατάξεις». 

3. Τονν. 2956/2001 (Α' 258) «Περί Αναδιάρθρωσης του 
ΟΑΕΔ» και ειδικά το άρθρο 2 αυτού, όπως αντικαταστά- 
θηκε με το άρθρο 25 του ν. 4144/2013 (Α'/88). 

4. Τις διατάξεις του άρθρ. 35, παρ. 1 του ν. 4144/2013 
(Α' 88) «Αντιμετώπιση της παραβατικότητας στην Κοι¬ 
νωνική Ασφάλιση και στην αγορά εργασίας και λοιπές 
δια τάξεις αρμοδιότητας του Υπουργείου Εργασίας, Κοι¬ 
νωνικής Ασφάλισης και Πρόνοιας.», δυνάμει του οποίου 
ο ΟΑΕΔ κατέστη καθολικός διάδοχος, υπεισερχόμενος 
σε όλα τα δικαιώματα και τις υποχρεώσεις του καταρ- 
γηθέντος Ο.Ε.Κ., καθώς και τις διατάξεις του άρθρου 34. 

5. Τις διατάξεις των άρθρων 20,24 και 77 του ν. 4270/ 
2014 (Α' 143) «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις», όπως αυτές 
ισχύουν. 

6. Τις διατάξεις άρθρου 27 του ν. 4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 


7. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το πρώτο άρθρο του π.δ. 63/2005 (Α' 98). 

8. Τις διατάξεις του π.δ. 113/2014 (Α' 180) «Οργανισμός 
Υπουργείου Εργασίας», όπως ισχύουν. 

9. Τις διατάξεις του π.δ. 125/2016 (Α' 210) «Διορισμός 
Υπουργών, Αναπληρωτών Υπουργών και Υφυπουργών». 

10. Τις διατάξεις της αριθμ. οικ. 124/Δ9.21/2.1.2017 
(Β' 130) κοινής υπουργικής απόφασης σχετικά με την 
«Μεταφορά, κατανομή αρμοδιοτήτων, αναδιάρθρωση, 
λειτουργία και μετονομασία οργανικών μονάδων της 
Γενικής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

11. Την υπ' αριθμ. Υ56/21.10.2015 απόφαση του 
Πρωθυπουργού «Ανάθεση αρμοδιοτήτων στην Ανα- 
πληρώτρια Υπουργό Εργασίας Κοινωνικής Ασφάλισης 
και Κοινωνικής Αλληλεγγύης Ουρανία Αντωνοπούλου» 
(Β' 2281). 

12. Τα άρθρα 34 παρ. 3 και 36 του Χάρτη Θεμελιωδών 
Δικαιωμάτων της Ευρωπαϊκής Ένωσης (2016/Έ 202/02). 

13. Τα άρθρα 14και 106 της Συνθήκης για τη λειτουρ¬ 
γία της Ευρωπαϊκής Ένωσης. 

14. Την με αριθμό 2012/21 /ΕΕ απόφαση της Επιτροπής 
«για την εφαρμογή του άρθρου 106 παράγραφος 2 της 
Συνθήκης για τη λειτουργία της Ευρωπαϊκής Ένωσης 
στις κρατικές ενισχύσεις υπό μορφή αντιστάθμισης για 
την παροχή δημόσιας υπηρεσίας που χορηγούνται σε 
ορισμένες επιχειρήσεις επιφορτισμένες με τη διαχεί¬ 
ριση υπηρεσιών γενικού οικονομικού συμφέροντος» 
(Επίσημη Εφημερίδα της Ευρωπαϊκής Ένωσης, ί 7/3 της 
11 ης.01.2012). 

15. Την με αριθμό 2005/842/ΕΚ απόφαση της Ευρω¬ 
παϊκής Επιτροπής (Επίσημη Εφημερίδα της Ευρωπαϊκής 
Ένωσης, 1312/67 της 29ης.11.2005). 

16. Το άρθρο 2 παρ. 2 περ. ι) της Οδηγίας 2006/123/ΕΚ 
(Επίσημη Εφημερίδα της Ευρωπαϊκής Ένωσης, 1376/36 
της 27ης.12.2006). 

17. Το άρθρο 4 παρ. 2 περ. ι) του ν. 3844/2010 (Α' 63) 
«Προσαρμογή της ελληνικής νομοθεσίας στην Οδηγία 
2006/123 του Ευρωπαϊκού Κοινοβουλίου και του Συμ¬ 
βουλίου σχετικά με τις υπηρεσίες στην εσωτερική αγορά 
και άλλες διατάξεις». 

18. Την υπ'αριθμ. 14499/Δ9. 3737/29.03.2016 από¬ 
φαση του Υπουργού Εργασίας Κοινωνικής Ασφάλισης 

και Κοινωνικής Αλληλεγγύης, για συγκρότηση ομάδας 
μελέτης και υποβολής προτάσεων επί του θέματος. 

19. Το γεγονός ότι με το άρθρο 25 του ν. 4144/2013 
(Α' 88) επαναπροσδιορίστηκαν οι σκοποί του Ο.Α.Ε.Δ., 
μεταξύ δε αυτών έχει οριστεί ρητά η δυνατότητα του 
Οργανισμού να προβαίνει σε χορήγηση παροχών για 
τη στεγαστική προστασία του εργατικού δυναμικού και 
των οικογενειών αυτού, μολονότι αρμοδιότητα για την 
κατασκευή εργατικών κατοικιών ο νομοθέτης δεν έχει 
απονείμει στον Οργανισμό, ως εκ τούτου ο Ο.Α.Ε.Δ. νομι¬ 
μοποιείται να παράσχει στους δικαιούχους φθηνότερες 
κατοικίες. 

20. Το γεγονός ότι τόσο ο Ο.Ε.Κ., υπό το καθεστώς της 
με αριθμό 2005/842/ΕΚ απόφασης της Ευρωπαϊκής Επι¬ 
τροπής, της με αριθμό 2012/21/ΕΕ απόφασης της Επι¬ 
τροπής (από τις 31.01.2012 έως τις 14.02.2012) και των 
καταστατικών αυτού διατάξεων, όσο και ο Ο.Α.Ε.Δ., ως 
καθολικός διάδοχος του Ο.Ε.Κ., υπό το καθεστώς της με 
αριθμό 2012/21 /ΕΕ απόφασης της Επιτροπής (από τις 
18.04.2013 και εντεύθεν) και των καταστατικών αυτού 
διατάξεων, αποτέλεσαν/αποτελούν Υπηρεσίες Γενικού 
Οικονομικού Συμφέροντος (Υ.Γ.Ο.Σ.) στον τομέα της 
κοινωνικής κατοικίας υπό την έννοια των άρθρων 14 
και 106 της Συνθήκης για τη λειτουργία της Ευρωπαϊ¬ 
κής Ένωσης, κατά συνέπεια τυγχάνουν εφαρμογής οι 
κανόνες της ενωσιακής νομοθεσίας περί ανταγωνισμού, 
κατά το μέτρο που η εφαρμογή των κανόνων αυτών δεν 
εμποδίζει νομικά ή πραγματικά την εκπλήρωση της ιδι¬ 
αίτερης αποστολής που έχει ανατεθεί στον Ο.Α.Ε.Δ. ως 
καθολικού διαδόχου του τ. Ο.Ε.Κ. 

21 .Το γεγονός ότι μεταξύ των γενικών αρχών που δι- 
έπουν όλες τις Υ.Γ.Ο.Σ., της παροχής κοινωνικής κατοι¬ 
κίας συμπεριλαμβανομένης, συγκαταλέγεται η «αρχή 
της καθολικής υπηρεσίας», κατά συνέπεια ο Ο.Α.Ε.Δ. ως 
καθολικός διάδοχος του τ. Ο.Ε.Κ. υποχρεούται να παρέχει 
το δικαίωμα κοινωνικής κατοικίας, κατά πλήρη εδαφική 
κάλυψη και σε προσιτές τιμές. 

22. Τα υπ' αριθμ πρωτ.1020/20.12.2016 και 84/ 
31.1.2017 έγγραφα του Γραφείου της Διοικήτριας 
Ο.Α.Ε.Δ. με τα παρεχόμενα αιτηθέντα από την ομάδα 
στοιχεία, οικονομικά, δομικά, νομοθετικά, αποφάσεων 
Δ.Σ. που αφορούν στους οικισμούς τ. Ο.Ε.Κ., καθώς 
επίσης τα προβλεπόμενα έως σήμερα προς είσπρα¬ 
ξη και τα εισπραχθέντα ποσά από τους οικισμούς με 
προσωρινά παραχωρητήρια, τα στοιχεία απόκτησης 
γης για την ανέγερση των οικισμών, τα στοιχεία υπο- 
λειπόμενης ανά οικισμό δόμησης και λοιπά συγκε¬ 
ντρωτικά στοιχεία. 

23. Το υπ'αριθμ πρωτ. 334/39/4.1.2017, έγγραφο της 
Υπουργού Εργασίας προς τον Ο.Α.Ε.Δ. για έκφραση γνώ¬ 
μης επί του πρακτικού της ομάδας μελέτης. 

24. Το υπογεγραμμένο πρακτικό με τις προτάσεις της 
ομάδας μελέτης. 

25. Την υπ'αριθμ. 3/125/17.1.2017 (θέμα 53ο) απόφα¬ 
ση Δ.Σ. Ο.Α.Ε.Δ., η οποία μας διαβιβάσθηκε με το αριθ. 
59/23.01.2017/ 24.1.2017 έγγραφο του Οργανισμού. 

26. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 


Για την έναρξη της χρονίζουσας (πέραν των 30 ετών) 
διαδικασίας έκδοσης οριστικού τίτλου παραχώρησης, 
στους δικαιούχους, που μετά από διαδικασία κλήρω¬ 
σης, τους παραχωρήθηκε με προσωρινό τίτλο κατοικία, 
ευρισκομένη σε οικισμό Εργατικών Κατοικιών (τ. Ο.Ε.Κ.) 
ανά την επικράτεια, καθορίζουμε τους παρακάτω όρους, 
προϋποθέσεις, διαδικασίες και μέθοδο υπολογισμού της 
χρεούμενης αξίας ανά τετραγωνικό μέτρο επιφάνειας 
κατοικίας, λαμβάνοντας υπόψη τα παρακάτω: 

Α. 1. Ότι τα μεγέθη, ποσά, κόστος, δαπάνες, που πε- 
ριγράφονται στην παρούσα, αναφέρονται στα χορηγη- 
θέντα με το υπ' αριθμ. πρωτ. 1020/20.12.2016 έγγραφο 
του Ο.Α.Ε.Δ. στοιχεία, και αφορούν σε 11.134 κατοικίες 
χωρίς οριστικό παραχωρητήριο, σε εκατόν πενήντα 
(150) οικισμούς ανά την Επικράτεια. Εξ αυτών οι εκατόν 
σαράντα τέσσερις (144) οικισμοί είναι περαιωμένοι και οι 
υπόλοιποι έξι (6) οικισμοί ήτοι: "ΚΕΡΚΥΡΑ V", "ΚΑΡΔΙΤΣΑ 
IX", "ΕΛΕΥΣΙΝΑ IV & V", "ΓΙΑΝΝΙΤΣΑ III" και "ΚΥΡΑ ΚΑΛΗ 
ΓΡΕΒΕΝΩΝ" βρίσκονται σε διαδικασία αποπεράτωσης. 
Για τους τέσσερις (4) εξ αυτών ήτοι: "ΕΛΕΥΣΙΝΑ IV & V", 
"ΓΙΑΝΝΙΤΣΑ ΙΙΓ'καΓ'ΚΥΡΑ ΚΑΛΗ ΓΡΕΒΕΝΩΝ"σημειώνεται 
ότι η εκταμιευθείσα δαπάνη ανέγερσής τους, εξαντλή¬ 
θηκε κατά κύριο λόγο για την κατασκευή των κτιρίων 
κατοικιών τους. 

2. Τη δομημένη επιφάνεια όλων των κτιρίων κατοι¬ 
κιών στα σύνολο των οικισμών, προσαυξημένη με το 
20% της επιφάνειας των υπογείων αποθηκευτικών τους 
χώρων, όπως προκύπτει από τα στοιχεία που περιλαμ¬ 
βάνονται στο υπ'αριθμ. πρωτ. 1020/20.12.2016 έγγραφο 
του Ο.Α.Ε.Δ. 

3. Τη δαπάνη ανέγερσης εκάστου εκ των εκατόν πε¬ 
νήντα (150) οικισμών, όπως προκύπτει από τα στοιχεία 
(τελευταίος Α.Π.Ε.) που περιλαμβάνονται στα υπ'αριθμ. 
πρωτ. 1020/20.12.2016 και 84/31.1.2017 έγγραφα του 
Ο.Α.Ε.Δ. 

4. Τη δαπάνη αναθεώρησης εργασιών για την ανέγερ¬ 
ση εκάστου εκ των εκατόν πενήντα (150) οικισμών, όπως 
προκύπτει από τα στοιχεία που περιλαμβάνονται στα υπ' 
αριθμ. πρωτ. 1020/20.12.2016 και 84/31.1.2017 έγγραφα 
του Ο.Α.Ε.Δ. 

5. Το ποσό του συμβατικού προϋπολογισμού για την 
ανέγερση εκάστου εκ των εκατόν πενήντα (150) οικι¬ 
σμών, όπως προκύπτει από τα στοιχεία που περιλαμ¬ 
βάνονται στα υπ'αριθμ. πρωτ. 1020/20.12.2016 και 
84/31.1.2017 έγγραφα του Ο.Α.Ε.Δ. 

6. Το προβλεπόμενο και περιλαμβανόμενο στον συμ¬ 
βατικό προϋπολογισμό ανέγερσης εκάστου εκ των εκα¬ 
τόν πενήντα (150) οικισμών, ποσοστό αναθεώρησης ερ¬ 
γασιών, όπως προκύπτει από την ανάλυση των στοιχείων 
των υπ'αριθμ. πρωτ. 1020/20.12.2016 και 84/31.1.2017 
εγγράφων του Ο.Α.Ε.Δ., το οποίο ανερχόμενο στο 3% 
κατά μέσο όρο, αντιστοιχούσε στον κατά μέσο όρο δύο 
(2) ετών, συμβατικό χρόνο περαίωσης των εργασιών 
εκάστου οικισμού. 

7. Το αποδεκτό ποσοστό αναθεώρησης των εργασιών, 
που αντιστοιχεί στον κατά μέσο όρο συμβατικά οριζόμε¬ 
νο αρχικό χρόνο ολοκλήρωσης των εργασιών εκάστου 
εκ των εκατόν πενήντα (150) οικισμών (2 έτη κατά μέσο 
όρο), αυξημένο και με τον οριζόμενο στη νομοθεσία 

"εύλογο χρόνο" για την οριστική του περαίωση, το οποίο 
αναλογικά προκύπτει σε ποσοστό 3,75%. 

8. Το αποδεκτό ποσοστό από τη δαπάνη αναθεώρη¬ 
σης εργασιών για την ανέγερση των οικισμών (Α4), το 
οποίο, τόσο για το σύνολο των εκατόν σαράντα έξι (146) 
οικισμών, όσο και για το σύνολο των τεσσάρων ("ΕΛΕΥΣΙ¬ 
ΝΑ IV & V" "ΓΙΑΝΝΙΤΣΑ III" και "ΚΥΡΑ ΚΑΛΗ ΓΡΕΒΕΝΩΝ"), 
προκύπτει ως εξής: Το άθροισμα του συμβατικού προ¬ 
ϋπολογισμού τους (Α5), απομειούται κατά 3% (Α6). Στο 
προκύπτον αποτέλεσμα εφαρμόζεται το αποδεκτό πο¬ 
σοστό αναθεώρησης 3,75% (Α7), παρέχοντας την αντι¬ 
στοιχούσα στο ποσοστό αυτό δαπάνη αναθεώρησης 
του συμβατικού προϋπολογισμού τους. Η δαπάνη αυτή, 
αναγόμενη στη συνέχεια στη δαπάνη αναθεώρησης ερ¬ 
γασιών για την ανέγερση τους (Α4) αθροιστικά, παρέχει 
το ζητούμενο αποδεκτό ποσοστό. 

9. Το ποσό υπέρβασης του συμβατικού προϋπολο¬ 
γισμού για την ανέγερση των οικισμών, το οποίο τόσο 
για το σύνολο των εκατόν σαράντα έξι (146) οικισμών, 
όσο και για το σύνολο των τεσσάρων ("ΕΛΕΥΣΙΝΑ IV & V" 
"ΓΙΑΝΝΙΤΣΑ III"και"ΚΥΡΑ ΚΑΛΗ ΓΡΕΒΕΝΩΝ"), προκύπτει 
ως εξής: από το άθροισμα της δαπάνης ανέγερσής τους 
(Α3), αφαιρείται το άθροισμα της δαπάνης αναθεώρη¬ 
σης των εργασιών για την ανέγερσή τους (Α4), καθώς 
και το απομειωμένο κατά 3% άθροισμα του ποσού του 
συμβατικού προϋπολογισμού για την ανέγερσή τους 
(Α5).Το αποτέλεσμα αποτελεί το ποσό υπέρβασης του 
συμβατικού προϋπολογισμού τους. 

10. Τον συντελεστή 70%, ο οποίος προέκυψε ως μέ¬ 
γεθος από τη στατιστική επεξεργασία των στοιχείων 
αξιόπιστου δείγματος οικισμών (κτίρια και υποδομές), 
με πληρότητα στοιχείων, που περιλαμβάνονται στο υπ' 
αριθμ. πρωτ. 1020/20.12.2016 έγγραφο του Ο.Α.Ε.Δ. 
Ο συντελεστής αυτός εφαρμοζόμενος στο σύνολο των 
οικισμών, εκτός των τεσσάρων ("ΕΛΕΥΣΙΝΑ IV &ν", "ΓΙΑΝ¬ 
ΝΙΤΣΑ III" και "ΚΥΡΑ ΚΑΛΗ ΓΡΕΒΕΝΩΝ"), για τους ανα- 
φερόμενους στο (Α1) λόγους, μετατρέπει την καθαρή 
δαπάνη ανέγερσης των οικισμών, σε καθαρή δαπάνη 
ανέγερσης των κτιρίων κατοικιών τους, όπως περιγρά- 
φεται στη σχέση του κεφαλαίου (Β) της παρούσης. 

11 .Το ποσό του Φ.Π.Α που αντιστοιχεί στην ανέγερση 
εκάστου εκ των εκατόν πενήντα (150) οικισμών, όπως 
προκύπτει από τα στοιχεία που περιλαμβάνονται στα υπ' 
αριθμ. πρωτ. 1020/20-12-2016, 84/31.1.2017 έγγραφα 
του Ο.Α.Ε.Δ., το οποίο θα χρησιμοποιηθεί υπολογιζόμενο 
αναλογικά, όπως περιγράφεται στη σχέση του κεφαλαί¬ 
ου (Β) της παρούσης. 

Β. Η χρεούμενη αξία ανά τ.μ. επιφάνειας κατοικίας θα 
προκύψει περιγραφικά από τις παρακάτω σχέσεις: 

Η καθαρή δαπάνη όλων των κτιρίων κατοικιών στο 
σύνολο των εκατόν πενήντα (150) οικισμών, προκύπτει 
από το άθροισμα των παρακάτω δύο (2) προσθετέων 
ως ακολούθως: 

α) Η δαπάνη ανέγερσης (Α3), των τεσσάρων οικισμών 
"ΕΛΕΥΣΙΝΑ IV &ν" "ΓΙΑΝΝΙΤΣΑ III" και "ΚΥΡΑ ΚΑΛΗ ΓΡΕ¬ 
ΒΕΝΩΝ" αθροιστικά, θα απομειωθεί τόσο με το ποσό 
υπέρβασης του συμβατικού προϋπολογισμού για την 
ανέγερση των οικισμών αυτών (Α9), όσο και με τη δα¬ 
πάνη αναθεώρησης των εργασιών για την ανέγερσή 


τους (Α4), μειωμένη κατά το αποδεκτό ποσοστό ανα¬ 
θεώρησης (Α8). Το αποτέλεσμα της περιγραφόμενης 
αυτής πράξης είναι η καθαρή δαπάνη ανέγερσης των 
οικισμών αυτών, η οποία ταυτίζεται με τη καθαρή δαπά¬ 
νη ανέγερσηςτων κτιρίων κατοικιώντους (Α1) και (Α10), 
αποτελώντας τον πρώτο προσθετέο. 

β) Η δαπάνη ανέγερσης (Α3), των υπολοίπων εκατόν 
σαράντα έξι (146) οικισμών αθροιστικά, θα απομειωθεί 
τόσο με το ποσό υπέρβασης του συμβατικού προϋπο¬ 
λογισμού για την ανέγερση των οικισμών αυτών (Α9), 
όσο και με τη δαπάνη αναθεώρησης των εργασιών για 
την ανέγερσή τους (Α4), μειωμένη κατά το αποδεκτό 
ποσοστό αναθεώρησης (Α8). Το αποτέλεσμα της περι- 
γραφόμενης αυτής πράξης, που αποτελεί τη καθαρή δα¬ 
πάνη ανέγερσής τους, μετατρέπεται σε καθαρή δαπάνη 
ανέγερσης των κτιρίων κατοικιών τους, με την εφαρμογή 
του συντελεστή 70% (Α10), αποτελώντας τον δεύτερο 
προσθετέο. 

Το ως άνω άθροισμα στη συνέχεια, αυξάνεται με το 
ποσό του Φ.Π.Α. (Α11) που αναλογεί στο άθροισμα αυτό, 
παρέχοντας ένα νέο αποτέλεσμα. Το πηλίκο της διαίρε¬ 
σης με αριθμητή το νέο αυτό αποτέλεσμα, και παρονο¬ 
μαστή την δομημένη επιφάνεια όλων των κτιρίων κατοι¬ 
κιών στους οικισμούς αυτούς προσαυξημένη με το 20% 
της επιφάνειας των υπογείων αποθηκευτικών χώρων 
(Α2), απομειούμενο κατά 10% λόγω της δεινής οικονο¬ 
μικής κατάστασης των δικαιούχων, στο πλαίσιο εφαρ¬ 
μογής των διατάξεων του άρθρου 66 του ν. 4445/2016 
(Α' 236), αποτελεί τη χρεούμενη αξία ανά τετραγωνικό 
μέτρο επιφάνειας κατοικίας. Στον καθορισμό της τιμής 
αυτής, η δαπάνη των έργων υποδομής σε όλους τους 
οικισμούς, καθώς και η δαπάνη αγοράς των εκτάσεων για 
την ανέγερσή τους, δεν λαμβάνονται υπόψη, στο πλαίσιο 
των διατάξεων του άρθρου 66 του ως άνω νόμου. 

Γ. Η χρεούμενη αξία εκάστης κατοικίας, θα προκύψει 
ως αποτέλεσμα της επιφάνειας της κατοικίας, επί την 
χρεούμενη αξία ανά τ.μ. επιφάνειας κατοικίας (Β). Σε πε¬ 
ρίπτωση που η κατοικία συνοδεύεται και από υπόγειο 
αποθηκευτικό χώρο, για τον υπολογισμό της χρεούμενης 
αξίας της, η επιφάνεια της κατοικίας θα αυξάνεται με το 
20% της επιφάνειας του υπογείου αποθηκευτικού χώρου 
που της αντιστοιχεί. 

Δ. Σε όσους οικισμούς εκκρεμεί, ή δεν έχει εκκινήσει η 
έκδοση οριστικών παραχωρητηρίων και έχει δημοσιευ¬ 
τεί μετά από απόφαση του Δ.Σ. του τ. Ο.Ε.Κ. ή του Ο.Α.Ε.Δ, 
τιμή μονάδος επιφάνειας κατοικίας μικρότερη απ'αυτήν 
που προκύπτει στο κεφάλαιο (Β) της παρούσας υπουρ¬ 
γικής απόφασης, θα υπολογιστεί η χρεούμενη αξία των 
κατοικιών τους, με την μικρότερη αυτή τιμή μονάδος. 
Για τους υπόλοιπους οικισμούς, η χρεούμενη αξία των 
κατοικιών τους, θα υπολογισθεί με την προκύπτουσα 
από την παρούσα υπουργική απόφαση, τιμή μονάδος 
επιφάνειας κατοικίας. 

Ε. Στο πλαίσιο της ισόνομης και δίκαιης αντιμετώπισης 
των δικαιούχων οικιστών, η τιμή μονάδας παραχώρη¬ 
σης που θα προκύψει από την εφαρμογή της παρούσας 
υπουργικής απόφασης, θα ισχύσει και για τις κατοικίες 
των οικισμών για τις οποίες έχουν εκδοθεί Οριστικά 
Παραχωρητήρια με τιμή παραχώρησης υψηλότερης 

της προκύπτουσας με την παρούσα απόφαση τιμής και 
βρίσκονται εντός του προβλεπόμενου από το Οριστικό 
Παραχωρητήριο χρόνου εξόφλησης. 

ΣΤ. Για την χρεούμενη αξία των κατοικιών των οικι¬ 
σμών "ΚΕΡΚΥΡΑ V", "ΚΑΡΔΙΤΣΑ IX" "ΕΛΕΥΣΙΝΑ IV & V", 
"ΓΙΑΝΝΙΤΣΑ ΙΙΓκαΓ'ΚΥΡΑ ΚΑΛΗ ΓΡΕΒΕΝΩΝ"που βρίσκο¬ 
νται στο στάδιο αποπεράτωσης, θα χρησιμοποιηθεί η 
προκύπτουσα από την παρούσα απόφαση, τιμή μονάδος 
επιφάνειας κατοικίας. 

Ζ. Από την δημοσίευση της παρούσας στην Εφημερίδα 
της Κυβερνήσεως, καταργείται κάθε υπουργική απόφα¬ 
ση που εκδόθηκε κατ'εξουσιοδότηση του ν. 2224/1994, 
η οποία αντιβαίνει στην εφαρμογή της παρούσας υπουρ¬ 
γικής απόφασης. 

Η. Οι όροι αποπληρωμής, ρυθμίζονται με υπουργική 
απόφαση που εκδίδεται μετά από έκφραση γνώμης του 
Δ.Σ./Ο.Α.Ε.Δ. 

Θ.Τηςπαρούσηςαποφάσεως εξαιρούνται οι κατοικίες 
του στεγαστικού προγράμματος τ. Ο.Ε.Κ «ΠΑΚΑΔΙ» κα¬ 


θώς και οι κατοικίες των κοινών στεγαστικών προγραμ¬ 
μάτων του τ. Ο.Ε.Κ. με την Πρόνοια. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Κατ'εξαίρεση, στις μεν περιπτώσεις, τις οποίες κα¬ 
ταλαμβάνει το κεφάλαιο Δ. της παρούσας, η ισχύς αυ¬ 
τής αρχίζει από την ημερομηνία δημοσίευσης των οι¬ 
κείων αποφάσεων του Δ.Σ. του τ. Ο.Ε.Κ. ή του Δ.Σ. του 
Ο.Α.Ε.Δ., στις δε περιπτώσεις, τις οποίες καταλαμβάνει 
το κεφάλαιο Ε. της παρούσας, η ισχύς αυτής αρχίζει 
από τις ημερομηνίες έκδοσης των Οριστικών Παρα¬ 
χωρητηρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2017 

Η Υπουργός Η Αναπληρώτρια Υπουργός 

